
ОБЩИНСКИ СЪВЕТ - ВИДИН

Видин  3700, пл. “Бдинци” №2, тел.: 094/609409, тел./факс: 094/601159

e-mail: obs_vidin@mail.bg 

РЕШЕНИЕ № 198
Взето с Протокол № 8/21.08.2024 год.

ОТНОСНО: Предложение №РД-01-10-199/16.08.2024г. от Димитър Чавдаров Велков, общински съветник в Общински съвет - Видин, относно приемане на декларация.
На основание чл.21, ал.2, предложение 5, във връзка с чл.21, ал.1, т.23 от ЗМСМА,
Общински съвет - Видин

Р Е Ш И:
Приема предложената Декларация от Димитър Чавдаров Велков - общински съветник от Общински съвет – Видин до Председателя на Народното събрание на Република България, до Президента на Република България, до Премиера на Република България, до г-жа Росица Кирова - Заместник- председател на Народното събрание, до Министъра на Икономиката и индустрията и до Народните представители избрани от Област Видин със следното съдържание:  

До 

Председателя на Народното събрание на

Република България,

До 

Президента на Република България,
Дo 

Премиера на Република България

До г-жа Росица Кирова,
Заместник- председател на Народното събрание, 

До 

Министъра на Икономиката и индустрията,
До 

Народните представители, избрани от Област Видин 

Д Е К Л А Р А Ц И Я

Уважаеми Дами и Господа,
В Област Видин и по-специално град Видин, съществува еталонно предприятие, което е прославило България в целия свят, именно ,,Ел Би Булгарикум“ ЕАД. Предприятието е създадено преди повече от 30 години и произвежда изключително качествени продукти по ,,БДС“, в сферата на млекопреработката. Производството е пряко свързано с научно-изследователската дейност и възможността на научните открития да достигнат до българските и не само, производители и потребители. За това е спомогнал и Научния институт по млекопреработката, чиито наследник е производствената база на ,,Ел Би Булгарикум“ в гр. Видин. 
Поради важния национален интерес, ,,Ел Би Булгарикум“ ЕАД е включено и в забранителния списък за приватизация.
С тревога констатираме, че ръководството на дружеството има намерение да построи нова производствена база (мандра) до гр. София, при положение че беше приета програма за модернизация и разширяване на производствена база във Видин с осигурено финансиране и за наше огромно съжаление проекта няма да има реализация.
Призоваваме адресатите на настоящата декларация за незабавни действия по преустановяване на обявените намерения на дружеството за изграждане на нова производствена база. Производствената база в гр. Видин, видно от заявеното от изпълнителния директор работи с около 50% натоварване на месечна база. Осъществяването на намеренията на ръководството на дружеството, ще редуцират още повече производството в гр. Видин, а оттам ще се стигне и до ликвидиране на производството и научно-приложния характер на предприятието, в частност и на ,,Ел Би Булгарикум“, като цяло. Това може да има тежки последици, включително и за отношенията на дружеството с дългогодишните партньори от цял свят.
Тези действия се реализират от държавно предприятие под опеката на Министъра на икономиката и индустрията, който само преди няколко месеца лично се ангажира с развитие на базата във Видин и увеличение на заплатите на служителите. 
Смятаме, че провежданата политика от дружеството е насочена срещу съществуващото производство в региона и съпътстващите дейността производители на мляко, фураж, доставчици и др.
Заявяваме категоричната си позиция за реализация по разширяването и укрепването на производствената база във Видин и запазване на характера и на научно-приложно предприятие.
Настояваме за незабавни действия от страна адресатите на тази декларация, за запазване на научно-изследователската  и производствена дейност от страна на ,,Ел Би Булгарикум“ във Видин. Ремонта на базата да започне в най-кратки срокове, за да продължи развитието на производството в един отрасъл, исторически свързан с икономиката и името на България и света.

МОТИВИ: Общински съвет – Видин смята, че предложението е законосъобразно съгласно разпоредбите на чл.21, ал.2, предложение 5, във връзка с чл.21, ал.1, т.23 от ЗМСМА, както и целесъобразно и в особено важен обществен интерес.
Председател на Общински съвет - Видин

Светослав Славчев (п)
ОБЩИНСКИ СЪВЕТ - ВИДИН

Видин  3700, пл. “Бдинци” №2, тел.: 094/609409, тел./факс: 094/601159

e-mail: obs_vidin@mail.bg 

РЕШЕНИЕ № 199
Взето с Протокол № 8/21.08.2024 год.

ОТНОСНО: Предложение №ПО-01-04-194/06.08.24г. от д-р Цветан Ценков – Кмет на Община Видин, относно участие на Община Видин като партньор в проектно предложение по Програма за Трансгранично сътрудничество Румъния – България 2021 – 2027, Приоритет  3:  ,,Образован  регион», Специфична  цел  4.2  -  Подобряване  на  равния  достъп  до  приобщаващи  и  качествени услуги  в  образованието,  обучението  и  ученето  през  целия  живот  чрез  разработване  на достъпна  инфраструктура,  включително  чрез  насърчаване  на  устойчивостта  за дистанционно  и  онлайн  образование  и  обучение.

На основание чл.17, ал.1, т.3, чл.21, ал.1, т.8, т.10, т.23 и ал.2 от Закона за местното самоуправление и местната администрация и във връзка с кандидатстването на Община Видин с проектно предложение по Програмата за Трансгранично сътрудничество Румъния – България 2021 – 2027,
Общински съвет - Видин

Р Е Ш И:
1. Общински съвет - Видин дава съгласие Община Видин да участва като партньор по Програма за Трансгранично сътрудничество Румъния – България 2021 – 2027 с водещ партньор от страна на Република Румъния - Областен Съвет на окръг Долж, гр. Крайова и партньори: Център за образователни ресурси-окръг Долж - Румъния, Община Белоградчик, област Видин и Община Враца, област Враца по Приоритет 3 „Образован регион”, специфична цел 4.2 „Подобряване на равния достъп до приобщаващи и качествени услуги в образованието, обучението и ученето през целия живот чрез развитие на достъпна инфраструктура“.
2. Общински съвет-Видин делегира право на кмета на Община Видин да подпише:

2.1 Декларация на партньор по проекта (Приложение A2 към документите за кандидатстване), както и всички документи, необходими за кандидатстване с проектното предложение и при одобрение на проектното предложение - Споразумение за партньорство по Програма за Трансгранично сътрудничество Румъния – България 2021 – 2027, Приоритет 3 „Образован регион”, специфична цел 4.2 „Подобряване на равния достъп до приобщаващи и качествени услуги в образованието, обучението и ученето през целия живот чрез развитие на достъпна инфраструктура“.
3. Общински съвет-Видин дава съгласието си при одобрение на проектното предложение да бъде осигурено 2 (два) %  общинско съфинансиране от  общата стойност на  дейностите, които Община Видин ще реализира, като средствата бъдат предвидени в бюджета на Община Видин.

4.Общински съвет-Видин възлага на кмета на Община Видин изпълнението на настоящото Решение. 
 5. На основание чл.60, ал.1 от Административнопроцесуалния кодекс се допуска предварително изпълнение на Решението.
6. След влизане на Решението в сила, същото да бъде изпратено на Областния съвет на окръг Долж, гр. Крайова,  Република Румъния, като водещ партньор.
МОТИВИ: Общински съвет – Видин смята, че предложението е законосъобразно съгласно разпоредбите на чл.17, ал.1, т.3, чл.21, ал.1, т.8, т.10, т.23 и ал.2 от Закона за местното самоуправление и местната администрация и във връзка с кандидатстването на Община Видин с проектно предложение по Програмата за Трансгранично сътрудничество Румъния – България 2021 – 2027, както и целесъобразно: Приемането на настоящото Решение е обвързано с:

- подготовката на документацията за подписване на декларация за партньорство, партньорски споразумения и изискуемите съгласно насоките административни документи;

- организация, управление и администриране при реализиране на дейностите по проекта;

- насърчаване на лица от уязвими групи, маргинализирани  общности и етнически групи, както и деца/лица със специални образователни потребности определени дейности;

- гарантиране активното и адекватно включване на лицата от уязвими групи, маргинализирани общности и етнически групи, както и деца/лица със специални образователни потребности в предвидените дейност;

- осигуряване на равен достъп до образование, равнопоставеност и недопускане на дискриминация и подобряване на социалните умения и емоционалната интелигентност. включително  чрез  насърчаване  на  устойчивостта  за дистанционно  и  онлайн  образование  и  обучение.
Мотиви за предварителното изпълнение: Допускането на предварително изпълнение на настоящото Решение се налага с оглед защита на особено важния обществен интерес от реализацията на проекта и спазване на срока за електронно подаване на проектното предложение (до 8 септември 2024 г.) в дигиталната платформа по Програмата за Трансгранично сътрудничество Румъния – България 2021 – 2027 и съобразяване с индивидуалните специфични изисквания и формат на документи  от страна на  Програмата. 
Председател на Общински съвет - Видин

Светослав Славчев (п)
ОБЩИНСКИ СЪВЕТ - ВИДИН

Видин  3700, пл. “Бдинци” №2, тел.: 094/609409, тел./факс: 094/601159

e-mail: obs_vidin@mail.bg 

РЕШЕНИЕ № 200
Взето с Протокол № 8/21.08.2024 год.

ОТНОСНО: Предложение №ПО-01-04-192/30.07.24г. от д-р Цветан Ценков – Кмет на Община Видин, относно одобряване на Задание за изработване на Подробен устройствен план – план за регулация и застрояване по отношение на ПИ с идентификатор 10971.157.13 по КККР на гр. Видин.
Общински съвет - Видин

Р Е Ш И:
На основание чл. 21, ал. 1 т.11 от ЗМСМА, чл.124б, ал.1 от ЗУТ във връзка с чл.124а, ал.1 и ал.5 от ЗУТ Общински съвет – Видин, 

О Д О Б Р Я В А:

Задание за изработване на Подробен устройствен план – план за регулация и застрояване в обхват ПИ с идентификатор 10971.157.13 по КККР гр.Видин, по смисъла на чл.110, ал.1, т.1 от ЗУТ, както следва:

1. ПУП – ПР, с който да се предвиди ПИ с идентификатор 10971.157.13 по КККР гр.Видин да се урегулира в УПИ ІІ-13 в кв.157, м.„Шуговец“, с предназначение за „Стопанство за отглеждане и съхранение на риба“, като вътрешните регулационни линии на проектния УПИ се прокарват по съществуващите общи имотни граници между ПИ с идентификатор 10971.157.13, ПИ с идентификатор 10971.157.12, ПИ с идентификатор 10971.157.15 и ПИ с идентификатор 10971.157.14. 

2. ПУП – ПЗ, с който да се определи бъдещото застрояване на имота с ограничителни линии, петна и показатели на застрояване, както следва: височина на застрояване до 10м., плътност на застрояване макс. 80%, максимална интензивност на застрояване - Кинт. 2,5, минимална озеленена площ 20% и начин на застрояване свободно – е;

3. Схема за транспортен достъп или план за улична регулация;

4. Схеми за свързване на имота с общите електро- и ВиК- мрежи;

На основание чл.124а, ал.1 и ал.5 от ЗУТ,

Р А З Р Е Ш А В А:

На „СТРОЙПРОМ“ ЕООД с ЕИК 203534189, със седалище и адрес на управление: гр. София, ул.„Баба Илийца“ № 80а, ет.7, представлявано от И. В. П. - управител и „РИБА И РИБНИ ПРОДУКТИ“ ЕООД с ЕИК 204194330 със седалище и адрес на управление: гр. София, ул. „Бузлуджа“ №35, представлявано от К. П. К. – управител да изработят Подробен устройствен план – план за регулация и застрояване на ПИ с идентификатор 10971.157.13 по КККР гр.Видин в обхват и съответствие с одобреното задание.

МОТИВИ: Общински съвет – Видин смята, че предложението е целесъобразно и законосъобразно съгласно разпоредбите на чл. 21, ал. 1 т.11 от ЗМСМА, чл.124б, ал.1 от ЗУТ във връзка с чл.124а, ал.1 и ал.5 от ЗУТ.   
Председател на Общински съвет - Видин

Светослав Славчев (п)
ОБЩИНСКИ СЪВЕТ - ВИДИН

Видин  3700, пл. “Бдинци” №2, тел.: 094/609409, тел./факс: 094/601159

e-mail: obs_vidin@mail.bg 

РЕШЕНИЕ № 201
Взето с Протокол № 8/21.08.2024 год.

ОТНОСНО: Предложение №ПО-01-04-193/31.07.24г. от д-р Цветан Ценков – Кмет на Община Видин, относно отмяна на Решение на Общински съвет - Видин и вземане на ново Решение на Общински съвет – Видин за утвърждаване на самостоятелни паралелки в училищата с пълняемост под задължителния минимум за учебната 2024/2025 година, съгласно чл.69, ал.1 от Наредбата за финансирането на институциите в системата на предучилищното и училищното образование.
На основание чл.17, ал.1, т.3, чл.21, ал.1, т.23 и ал.2 от Закона за местното самоуправление  и местната администрация и във връзка с чл.69, ал.1 и ал.2 от Наредбата за финансирането на институциите в системата на предучилищното и училищното образование и постъпили мотивирани искания от директорите на ОУ „Св. Климент Охридски” гр. Видин, ОУ „Христо Ботев“, гр. Дунавци и Професионална гимназия по селско стопанство „Г.М. Димитров” гр. Дунавци,
Общински съвет - Видин

Р Е Ш И:
1.Общински съвет-Видин отменя свое Решение №195, взето с протокол №7/09.07.2024 г.
2.Общински съвет-Видин дава съгласието си за учебната 2024/2025 година в рамките на делегирания бюджет да бъдат формирани 4 (четири) паралелки с пълняемост под задължителния минимум, съгласно чл.69, ал.1 (формиране на паралелка с по-малко от 10 ученици), както следва:

	№
	Училище
	Клас 
	Брой  паралелки

	1.
	ОУ „ Св. Климент Охридски”
	I
	1

	
	
	III
	1

	
	Общо за училището
	
	2

	
	
	
	

	2.
	ОУ „Христо Ботев“, гр. Дунавци
	VI
	1

	
	Общо за училището
	
	1

	
	
	
	

	3.
	Професионална гимназия  по селско стопанство „Г.М. Димитров” гр. Дунавци, Община Видин
	XII 
	1

	
	Общо за училището
	
	1

	
	
	
	

	
	Всичко
	
	4


        3. След влизане на Решението в сила, същото да бъде изпратено на началника на Регионално управление на образованието - Видин и на директорите на посочените в Решението училища.

       4.На основание чл.60, ал.1 от Административнопроцесуалния кодекс се допуска предварително изпълнение на Решението.

МОТИВИ: Общински съвет – Видин смята, че предложението е законосъобразно съгласно разпоредбите на чл.17, ал.1, т.3, чл.21, ал.1, т.23 и ал.2 от Закона за местното самоуправление  и местната администрация и във връзка с чл.69, ал.1 и ал.2 от Наредбата за финансирането на институциите в системата на предучилищното и училищното образование и постъпили мотивирани искания от директорите на ОУ „Св. Климент Охридски” гр. Видин, ОУ „Христо Ботев“, гр. Дунавци и Професионална гимназия по селско стопанство „Г.М. Димитров” гр. Дунавци, както и целесъобразно: Приемането на настоящото решение е обвързано със:

- спазване на нормативно определените срокове с подготовката на учебната 2024/2025 година, подаване на данни към Националната електронна информационна система на предучилищното и училищното образование  до 20.09.2024 г.;

- изготвянето и утвърждаването от директорите на училищата на Списък-образец №1 (съдържащ информация за дейността на училището, брой ученици, вид училище, педагогически персонал и др.);

- достъп до образование на учениците, в това число ученици от уязвими групи и създаване на условия за провеждане на образователен процес и пълното обхващане на учениците в системата на образованието;

-  запазване на училища в условията на демографска криза.

Мотиви за предварителното изпълнение: С оглед защита на особено важен обществен интерес, а именно: спазване на нормативно определения срок по реда на чл.13, ал.1, ал.3, т.1 от Наредба №8 от 11.08.2016 г. за информацията и документите за системата на предучилищното и училищното образование, а именно 20 септември на текущата година, организиране дейността на посочените три образователни институции и започване на учебната 2024/2025 година, както и въвеждане на данни за: училището, учениците, училищните учебни планове, физическата среда, педагогическите специалисти и непедагогическия персонал и графика на редовните учебни занятия, е необходимо да бъде допуснато предварително изпълнение на Решението. 

Председател на Общински съвет - Видин

Светослав Славчев (п)
